
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 112
din 29 mai 2014
privind  reducerea capitalului social al S.C. Apă Termic Transport S.A. Sighişoara 

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10713/13.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Având în vedere prevederile Legii nr. 348/2004 privind denominarea monedei naţionale, cu modificările şi completările ulterioare, în speţă cele ale art. 5 (3^1);

Având în vedere prevederile Actului constitutiv al S.C. Apă Termic Transport S.A. Sighişoara, cu precădere prevederile art. 8 alin. 2 lit. c) şi art. 12 lit. f);

Având în vedere Hotărârea Consiliului de administraţie al S.C. Apă Termic Transport S.A. Sighişoara nr. 3  din data de 14.05.2014, cu privire la reducerea capitalului social, prin efectul legii, cu pastrarea numărului de acţiuni;

Ţinând cont de adresa nr. 972/08.05.2014 a S.C. Apă Termic Transport S.A. Sighişoara, înregistrată la Municipiul Sighişoara cu nr. 10711/13.05.2014, prin care se înaintează pentru a se supune spre analiză şi aprobarea Consiliului Local Sighişoara, proiectul de hotărâre privind reducerea capitalului social al S.C. Apă Termic Transport S.A. Sighişoara, prin efectul Legii nr. 348/2004 privind denominarea monedei naţionale, cu modificările şi completările ulterioare, cu pastrarea numărului de acţiuni;

Având în vedere Raportul de specialitate al S.C. Apă Termic Transport S.A. Sighişoara, înregistrat cu nr. 10712/13.05.2014, cu propunerea de reducere a capitalului social, prin efectul Legii nr. 348/2004 privind denominarea monedei naţionale, cu modificările şi completările ulterioare, cu păstrarea numărului de acţiuni, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2), lit. “a”, alin. (3), lit. ”c”, art. 45 alin. (1) si a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă reducerea capitalului social al S.C. APĂ TERMIC TRANSPORT S.A. Sighişoara, cu suma de 2,50 lei, cu păstrarea numărului de acţiuni, astfel încat capitalul social al societăţii va fi în cuantum de 461190 lei, fiind divizat în 46119 acţiuni nominative, având valoare nominativă de 10 lei fiecare.  

Art. 2. Cu ducerea la îndeplinire a prevederilor prezentei hotărâri se încredintează directorul S.C. APĂ TERMIC TRANSPORT S.A. Sighişoara, care va efectua demersurile necesare pentru înregistrarea în registrul comertului a reducerii capitalului social.

Art. 3. Prin grija d-rei Flesariu Anca, Secretarul Municipiului Sighişoara, prezenta hotărâre va fi comunicată în termenul prevazut de lege, Primarului municipiului, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. S.C. Apă Termic Transport S.A.
  8 ex. 
C.B./G.V.
